**בעלי חיים בעונת החורף**

**⏴ במבט חדש לכיתה א**

**היקף יחידת הלימוד:**1 - 2 שיעורים

**עמודים:**92 - 94

**מטרות:**

* התלמידים יזהו בעלי חיים בעונת החורף.
* התלמידים יתארו ויתנו דוגמאות להתנהגות בעלי חיים בחורף.

**מהלך השיעור:**

| **מרכיבי מעגל הלמידה** | **פעילויות** |
| --- | --- |
| **פתיחה** | * מעיינים בתמונות וקוראים השיר **חורף**  עמוד 72. * עורכים דיון להעלאת ידע קודם: * איך יודעים שהגיע חורף? * תארו את מזג האוויר בחורף? * אילו בעלי חיים פעילים בחורף? * איך בעלי החיים מתנהגים בחורף?   יחידת לימוד זו עוסקת בהשפעה של מרכיבי מזג האוויר בחורף על התנהגות של בעלי חיים. |
| **התנסות** | * מבצעים את המשימה **בעלי החיים בחורף** בתבנית **קוראים כותבים ומבינים**,  עמודים 93-92.   במשימה מוצג קטע מידע המתאר דרכים שונות של בעלי חיים להתמודדות עם הטמפרטורות הנמוכות ועם המחסור במזון בחורף. הדרכים המתוארות הן: נדידה של ציפורים, הצמחת פרווה ארוכה ועבה (אצל יונקים), תרדמת חורף (אצל הדוב, העטלף וחלק מהזוחלים), פעילות בחורף (שבלול, שלשול, חולד). חשוב להפנות את תשומת לבם של התלמידים לכך שבעונת הסתיו עסקנו בנדידת הציפורים, בהתעוררות השבלול וכדומה. דרכים אלה הן התאמות של בעלי החיים להתמודדות עם סביבת החיים שלהם. חשוב לציין, שבניגוד לבני האדם שבעזרת החשיבה מפתחים פתרונות טכנולוגיים ומשכללים אותם, אצל בעלי החיים קיימות התאמות טבעיות גנטיות המאפשרות הסתגלות לסביבה, הן אחידות אצל כל בעלי החיים מאותו הסוג ואינן משתכללות במשך הזמן.   * מבצעים את המשימה [גלו את העונה](http://ofek.cet.ac.il/ab/science/kesem/Game.aspx?game=season4) באתר [קסם של מדע](http://ofek.cet.ac.il/ab/science/kesem/MainMenu.aspx) ,  אתר אופק מדע וטכנולוגיה. |
| **המשגה** | * קוראים את קטע המידע **מגדלים בעלי חיים** בתבנית **היודעים אתם ש...**בעמוד 94.   התבנית נועדה לקשר בין הנלמד לבין חיי היומיום של הילדים: גידול בעלי חיים. במרכזה של התבנית הצעה לדרכים לטיפול בבעלי חיים שמגדלים בבית   * לסיכום, קוראים את קטע המידע במסגרת החומה, עמוד 94. |
| **יישום** | * מבצעים את המשימה  [איך יודעים שחורף?](http://ofek.cet.ac.il/ab/science/kesem/Game.aspx?game=winter) באתר "אופק למדע וטכנולוגיה". * מבצעים את המשימה **בעלי חיים בעונת הסתיו** בתבנית **במבט חוזר**,  עמודים 113-112. |
| **סיכום ורפלקציה** | * כותבים שיר/ סיפור /קומיקס על בעלי חיים בחורף. * מה למדתי בשיעור? * מה השיעור חידש לי? * סיכום אישי לשיעור: משפט אחד או שניים על הנלמד בשיעור. * כיצד למדנו ומה אהבנו בשיעור? |